Lectio Divina

*fuq il-Vanġelu tal-Ħadd*

**3 Ħadd tal-Għid**

Sena B

Lq 24:35-49

Lq 24:

1. Luqa iġib id-dehriet biss f'Ġerusalemm.
2. Ġesù b'xi mod hu differenti...u huwa ċertament l-istess Ġesù ta' Nazaret.
3. It-tema tal-profezija li sseħħ. Mhux biss tal-Iskrittura kollha iżda wkoll dik tal-profeta Ġesù dwar it-tbatija u l-mewt tiegħu. 24: 6-7,26-27, 44-46.
4. Id-dehriet fl-aħħar jeħduna lejn l-Atti u l-ministeru tal-appostli (v.44-49)
5. Insibu komunità fi proċess ta' formazzjoni: minn xhieda tal-Qawmien għal ministri tal-kelma, appostli.

L-inizjattiva hija kollha kemm hi ta' Ġesù Rxoxt.

Din id-dehra tinqasam fi tnejn: Il-wasla ta' Ġesù (vv.36-43),

l-aħħar twissijiet ta' Ġesù lilhom (vv. 44-49).

1. **L-Ewwel Taqsima.**

v. 36 *Is-sliem għalikom*: Ħafna iżjed min tislija normali.

Is-sliem ta' Ġesù m'għandu x'jaqsam xejn man-nuqqas ta' konflitt, gwerra, tensjoni. Dan is-sliem iġib is-salvazzjoni lill-bniedem, hu rigal speċjali tal-Mulej, kif ukoll il-ferħ, li Ġesù jwassal lill-bnedmin min għand il-Missier. Jiġi bit-tbatija wkoll wara s-salib u l-mewt; mit-twemmin f'Ġesù u f'rabta miegħu. Sliem u ferħ huma d-doni tal-milja taż-żmien (eskatoloġiċi) meta l-ħidma t'Alla ġġib l-armonija fil-ħajja tal-bniedem u fid-dinja.

* Ġesù li issa m'għandux limiti fiżiċi; qisu Luqa jrid jintroduċina għall-Ġesù b'ġisem ġdid. (hu Ġesù tassew, identiku mal-Ġesù ta' l-istorja, iżda b' ġisem ġdid).
* Hemm *kontinwità* sħiħa bejn Ġesù fil-Qawmien u Ġesù fill-ħajja u s-salib tiegħu ukoll fost *id-differenza* qawwija: Il-Mulej Irxoxt, wieħed mal-Missier, hu Ġesù ta' Nazareth: ħasbuħ xi fatat iżda hu tad-demm u l-laħam/kiel biċċa ħuta mixwija.

v. 37 *Imbeżżgħin*, ħadu ħasda, paniku. (*ptoeo*: cf. Dak li ħass il-poplu fit-teofanija tas-Sinai, EX 19:16) Min hawn jibda jenfatizza ir-realtà tal-preżenza fiżika-ġdida, personali ta' Ġesù.

v. 38: *Għaliex imħawwdin? Ħsibijiet* (*dialoyismoi*, mill-kuntest= dubji (cf. 2:35, profezija ta' Xmun: jinkixfu il-ħsibijiet ta' ħafna qlub).

v. 39 *Araw.* *Uriehom idejħ...laħam u għadam.* Ħajja ġdida ta' dak Ġesù msallab. Hu kollu kemm hu (*Jiena hu*: hu Ġesù tassew, identiku ma' Ġesù tal-istorja); Hu tassew u mhux fantasija/fatat (realiżmu). Mhux biss uman imma wkoll imħallat magħna, familjari.

Lq jinsisti u jisħaq fuq il ġisem ta' Kristu Rxoxt (la hu fantasma, fatat, jew ħolma). Ġesù għandu ġisem li jista jintmiss, kapaċi jiekol, jitkellem, bl-istess idejn u riġlejn li kellu. (laħam u għadam, cf. Demm u laħam 1Cor 15:50, dak li aħna ngħidulu “fiżiku”). Luqa ħa ħsieb kemm ir-realtà tal-preżenza ta' Ġesù kif ukoll id-differenza. Jien hu tassew.

v.41 Tant qabadhom ferħ qawwi li ma jifilħux jemmnu, ma jħallihomx jemmnu. Dan il ferħ jew l-esperjenza biss mhux biżżejjed biex temmen, jeħtieġ il-kelma li tfisser u tagħti s-sens ta' din l-esperjenza u dawn il-fatti.

v.42: *ħuta mixwija:* minbarra li jisħaq fuq li Ġesù hu tassew (reali), hu l-istess bniedem, fl-istess ħin dan kollu jagħmilhom ukoll xhieda tal-Irxoxt.

1. **It-Tieni Taqsima.**

Imma Lq ma jibqax biss fuq ir-realtà tal-ġisem irxoxt ta' Ġesù: fih iseħħ il-ħsieb ta' Alla għad-dinja: it-twelid ta' dinja ġdida, il-fidwa ta' Israel, il-ħolqien ġdid. Bidu ta' kapitlu ġdid fl-istorja tad-dinja, mimli bil-ħidma u l -missjoni tal-Knisja; mimli bil-maħfra t'Alla (v.44-49)

v.44 . *Dan hu l-kliem*: Ġesù nnifsu ser ifisser il-ġrajja: qabel xejn, is-sens tat-tħabbir tal-mewt *“meta kont għadni magħkom*”. Bħall-evanġelisti kollha, isib id-diffikultà li min banda jisħaq fuq li Ġesù hu preżenti fosthom, u mil-banda l-oħra m'għadux magħhom *bħalma* kien qabel. għax issa nsibu preżenza ġdida, qawwija, differenti. Hu l-istess Ġesù li issa mimli ħajja ġdida.

*Jeħtieġ.* Kelma li hi l-qofol: profezija li seħħet. *Dei* = il-ħsieb t'Alla fil-misteru tal-ħidma, mewt u qawmien ta' Ġesù. Dan il-bżonn divin huwa l-istorja tas-salvazjoni kollha (Liġi, profeti, salmi) li seħħet f'Ġesù.

Jiġbor fih il-fidwa definittiva tal-bniedem, it-tmiem tal-eżilju tal-bnedmin (umanità), ir-rebħa tas-saltna t'Alla fuq is-saltniet tad-dinja.

Ġesù jgħinhom jifhmu l-iskrittura (l-istorja tas-salvazzjoni) b'mod ġdid, fid-dawl tal-ġrajjiet tal-Għid. Dan il-qari ġdid tal-iskrittura jeħtieġ isir l-għajn tal-ħerqa u ħeġġa fil-missjoni, (cf. v32), fejn isibu l-għarfien ta' min kien Ġesù u min Hu (v.30), min huma bħala dixxipli tiegħu, u x'jeħtieġ jagħmlu (v.48,47).

v.45 Il-misteru tal-Għid huwa għal kollox il-qofol tal-Iskrittura ( = storja tas-salvazzjoni). Bħalma għadu kemm għamel mad-dixxipli ta' Emmaus, Ġesù jgħallem il-Knisja tiegħu kif taqra l-Iskrittura, i.e. fis-sens messjaniku. Il-kelma tiegħu hi l-interpretazzjoni awtorizzata ta' ħajtu u ta' mewtu (cf. ukoll v.27, *diepmeveusen* fissrilhom, interpretalhom). Ġesù hu l-eżeġeta li jfiehmhom is-sens sħiħ tal-Iskrittura.

Il-Mewt u l-Qawmien tiegħu huma il-qofol tal-interpretazzjoni (tifsira) tal-kliem ta' Ġesù (fuq il-mewt u l-Qawmien) kif ukoll tal-Iskrittura kollha (Torah , profeti u salmi). Hekk ukoll il-Mewt u l-Qawmien tiegħu huma s-sens tal-Istorja tas-salvazjoni (speċjalment l-istorja ta' Israel u, min hemm, għall-ġid tad-dinja kollha) u s-sens tal-missjoni u l-ħidma tal-Knisja. It-twemmin f'Ġesù hu marbut malli tifhem sewwa l-Iskrittura u s-sens messjaniku tagħha.

v.47: *tixxandar f'ismu l-indiema u l-maħfra tad-dnubiet għall-ġnus kollha*.

Wara li wera kif il-”profezija” tal AT u dawk ta' Ġesù fuqu innifsu waslu għal-milja tagħhom, hawnhekk insibu “profezija programatika” li teħodna lejn it-tieni ktieb ta' Luqa. Insibu: ix-xandir (*keruyma*), konverżjoni (*metavoia*), il-maħfra tad-dnubiet (*aphesis tov hamaptiov*), f'isem Ġesù (*ovomati autou*), lill-ġnus kollha (*pavta ta ethve*).

(Ta' dawn kollha nsibu għexieren ta' referenzi fl-Atti)

v. 48: *intom xhud ta' dan:* il-persunaġġi kollha fl-Atti jissejħu xhud u jsiru “ministri tal-Kelma” (Atti 1:2), jagħtihom li jaħdmu f'ismu, bil-qawwa tal-Ispirtu. Dawk li raw lil Ġesù tassew ħaj wara s-salib, id-dixxipli, saru issa “xhieda” ta' din il-ġrajja u din il-missjoni.

v. 49: *Nibagħtilkom dak li wegħidkom Missieri*. *Apostello,* hekk kif Ġesù kien mibgħut bħala profeta, hekk ukoll jibgħathom bħala xhieda. Il-qawwa, cf. (*qawwa/dyvamis* cf. Lq 4:14,36; Atti 5:17; 6:19; 8:46; 9:1; 10:13,19; 19:37) . Din il-qawwa mhix ħlief l-Ispirtu ta' Ġesù (Atti 1:8).

L-ewwel ġrajja tal-milja (fulfillment) tal-Iskrittura hija d-don tal-Ispirtu. Hekk insibu l-preżenza ġdida u qawwija ta' Ġesù bħala l-Ispirtu li jagħti l-ħajja.

Huwa l-Ispirtu dak li jagħmel possibbli l-oħrajn (sliem, paċi, ferħ, xandir, maħfra, il-misjoni universali tal-Knisja). Is-saltna t'Alla tasal billi d-dixxipli tal-Messija, xhieda tal-Mulej, joħorġu jxandruh bħala Mulej u Sid tad-dinja.

Luqa jgħallem lil-komunità li l-preżenza ġdida ta' Ġesù insibuha fil-qsim tal-ħobż fl-ikla tal-Mulej; meta taqra l-Iskrittura li titkellem fuqu; meta tiftakar fi kliemu u f' għemilu; meta tagħti xhieda tiegħu; u meta ixxandar u twassal lil-ġnus kollha il-maħfra tad-dnubiet.

1. **Biex nitlob, nogħmod, u nixtarr:**
2. X'kelma nitolbu li jlissen il-Mulej f'ħajti... sabiex timlini bil-ħerqa u ħeġġa għall-missjoni tiegħu.
3. Aspetti tal- Misteru ta' Kristu li nixtieq inwassal, u lil min?
4. Grazzji li nitlob lill-Mulej Rxoxt għal Knisja tagħna.